Tisztelt Szülők/Gondviselők/Diákok!

A nemzeti köznevelésről szóló 2011. évi CXC. törvény alapján 2024 szeptemberétől változik a mindennapos testnevelés alóli felmentés szabályozása.

*Nkt. 27.§ (11): (11) \* Az iskola a nappali rendszerű iskolai oktatásban, azokban az osztályokban és azokon a tanítási napokon, amelyeken közismereti oktatás is folyik, megszervezi a mindennapos testnevelést legalább napi egy testnevelésóra keretében, amelyből legfeljebb heti két óra váltható ki a sportról szóló törvény szerinti igazolt sportolói jogviszonyban álló versenyző tanuló kérelme alapján – versenyengedély birtokában – a sportszervezet keretei között szervezett edzéslátogatás igazolásával, amennyiben a testnevelésórát közismereti tanóra nem előzi meg vagy nem követi.*

A jogszabály alapján tehát a továbbiakban kizárólag akkor menthető fel a diák heti két testnevelésóra alól, ha igazolt sportoló, van versenyengedélye és az edzéslátogatásokról rendelkezik igazolással. Továbbá a törvény indoklása alapján a versenyengedéllyel rendelkező tanulók akkor kaphatnak felmentést heti két óra alól, ha „az edzés igazolása mellett az érintett testnevelésórát közismereti tanóra nem előzi meg vagy nem követi, azaz ha a testnevelési óra a nulladik, az első, az utolsó vagy utolsó kettő tanítási órára esik”.

A mentességet nem tudjuk figyelembe venni, amikor iskolai rendezvény van, vagy iskolai érdekű sportversenyen kell képviselni az iskolát.

A továbbiakban tehát pl. az iskolai sportkör látogatása sem mentesít a két óra látogatása alól, és az sem elfogadható, ha valahol sportol a tanuló, de nincs versenyengedélye.

A mentességhez szülői kérelmet szükséges benyújtani. A kérelem nyomtatvány letölthető az iskola honlapjáról: Szülőknek/Szülői kérelem testnevelésóra alóli mentesítéshez

**Az aláírt kérelmeket 2025. szeptember 12-ig lehet benyújtani a testnevelő tanárokhoz.**

A határidőn túli, vagy más formában benyújtott igazolásokat nem áll módunkban elfogadni.

A mentesítés 1 félévre szól.